CELEX: 32018D0751
Language: da
Date: 2018-05-14 00:00:00
Title: Rådets afgørelse (EU) 2018/751 af 14. maj 2018 om den holdning som på Den Europæiske Unions vegne skal indtages i stabiliserings- og associeringsrådet, der er nedsat ved stabiliserings- og associeringsaftalen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side, til overgangen til anden etape af associeringen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side, jf. aftalens artikel 5, stk. 3

23.5.2018   
            
            
               DA
            
            
               Den Europæiske Unions Tidende
            
            
               L 126/3
            
         RÅDETS AFGØRELSE (EU) 2018/751
   af 14. maj 2018
   om den holdning som på Den Europæiske Unions vegne skal indtages i stabiliserings- og associeringsrådet, der er nedsat ved stabiliserings- og associeringsaftalen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side, til overgangen til anden etape af associeringen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side, jf. aftalens artikel 5, stk. 3
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Stabiliserings- og associeringsaftalen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side (1) (»aftalen«) trådte i kraft den 1. april 2004.
            
         
               (2)
            
            
               Aftalens artikel 5, stk. 1, omhandler en overgangsperiode på maksimalt ti år fordelt på to etaper.
            
         
               (3)
            
            
               Første etape påbegyndtes den 1. april 2004, hvor aftalen trådte i kraft.
            
         
               (4)
            
            
               I aftalens artikel 5, stk. 3, fastsættes desuden, at stabiliserings- og associeringsrådet fire år efter aftalens ikrafttræden skal vurdere, hvilke fremskridt der er sket og træffe afgørelse om overgangen til anden etape og om dennes varighed såvel som om eventuelle ændringer, der skal foretages af indholdet i bestemmelserne for anden etape.
            
         
               (5)
            
            
               Parterne er besluttede på at overholde de forpligtelser, der forbundet med overgangen til anden etape af associeringen.
            
         
               (6)
            
            
               Den tidligere jugoslaviske republik Makedonien har truffet de foranstaltninger, der er nødvendige for at sikre overholdelse af alle forpligtelser som følge af overgangen til anden etape.
            
         
               (7)
            
            
               Den holdning, som Unionen skal indtage i stabiliserings- og associeringsrådet, bør derfor baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i stabiliserings- og associeringsrådet, der er nedsat ved aftalen, til overgangen til anden etape af associeringen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side, jf. aftalens artikel 5, stk. 3, baseres på det udkast til stabiliserings- og associeringsrådets afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 14. maj 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  EUT L 84 af 20.3.2004, s. 13.
   
      UDKAST TIL
      STABILISERINGS- OG ASSOCIERINGSRÅDETS AFGØRELSE Nr. …/2018
      af …
      om overgangen til anden etape af associeringen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side, jf. stabiliserings- og associeringsaftalens artikel 5, stk. 3
      STABILISERINGS- OG ASSOCIERINGSRÅDET HAR —
      under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side (1) (»aftalen«), særlig artikel 5, stk. 3, og
      ud fra følgende betragtninger:
      
                  (1)
               
               
                  Aftalens artikel 5, stk. 1, omhandler en overgangsperiode på maksimalt 10 år fordelt på to etaper.
               
            
                  (2)
               
               
                  Første etape påbegyndtes den 1. april 2004, hvor aftalen trådte i kraft.
               
            
                  (3)
               
               
                  I aftalens artikel 5, stk. 3, fastsættes desuden, at stabiliserings- og associeringsrådet skal vurdere, hvilke fremskridt der er sket og træffe afgørelse om overgangen til anden etape og om dennes varighed såvel som om eventuelle ændringer, der skal foretages af indholdet i bestemmelserne for anden etape.
               
            
                  (4)
               
               
                  Parterne er besluttede på at overholde de forpligtelser, der er forbundet med overgangen til anden etape af associeringen.
               
            
                  (5)
               
               
                  Den tidligere jugoslaviske republik Makedonien har truffet de foranstaltninger, der er nødvendige for at sikre overholdelse af alle forpligtelser som følge af overgangen til anden etape —
               
            VEDTAGET DENNE AFGØRELSE:
      Artikel 1
      Associeringen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side overgår til anden etape, jf. aftalens artikel 5, stk. 3.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i …
         
            
               På stabiliserings- og associeringsrådets vegne
            
            
               Formand
            
         
      
      
         (1)  EUT L 84 af 20.3.2004, s. 13.